صباح الخير/ مساء الخير
اليوم انشاء الله ابتكلم عن نقطة اللي اهيا جامعة رخيصة وجامعة قوية...... اول شي بالنسبة للرخص او تكاليف الدراسة للي ياي على حسابه.. على حسب بحثي اللي قعدت فيه اكثر من شهرين وانا ابحث وادور عن الجامعات بامريكا
لقيت ان اقل جامعة بالنسبة للبكالوريس جانت 17000 دولار وتترواح من ال 17000 لصوب 32000 بس اقل من 17000 دولار ماعتقد......
بالنسبة لقوة الجامعة وهاي دايما نسمع عنه من الناس قوية ولا مب قوية,, هني بامريكا في ستاندرز ومقاييس محددة وخاصة للتعليم وهاي اللي خلا التعليم بامريكا من افضل التعليم بالعالم يعني سواء درست بفلوريدا او تكساس او نبراسكا تقريبا نفس الشي اللي رح تاخذه لانهم يمشون ورا انظمة وقوانين وغير جذي الميزانيات المخصصة للجامعات جدا ضخمة يعني مب تفكيرهم مادي ابدا اهم شي جودة التعليم وانهم ايخرجون طلاب فاهمه.... صح في جامعات اتكون مشهورة بتخصصات معينة مثلا اتكون مشهورة بالهندسة ومب بالطب او بالعلوم الصحية ومب الهندسة بس هم بعد هاي مب مقياس عشان انقول هاي الجامعة ضعيفة او مستواها مب شي لاااا الجامعة تنشهر بتخصص معين على حسب البحوث والاختراعات اللي تطلع منها يعني جامعة مشهورة بالهندسة ومب بالطب هاي يرجع لنشاط طلاب ودكاترة الهندسة وان في كتب وبحوث واختراعات طلعت في هاي التخصص فعشان جذي اخذت سمعة بالهندسة.. واهم شي احب اقوله ان قوة الجامعة مرح اتفيدك اللي بيفيدك اهوا مجموعك اللي بتتخرج فيه اعطيكم مثال واحد متخرج من جامعة الملك فهد للبترول والمعادن والثاني من جامعة الملك عبدالعزيز او ام القرى ودراسين نفس التخصص بس الاول متخرج خل انقول ب 2.2
والثاني 4.4 طبعا معروف قوة جامعة الملك فهد بس مرح تفيده لان معدله طايح بعكس المتخرج ممن الملك عبدالعزيز او ام القرى رح تتسهل اموره بحكم معدله المرتفع وبحكم ان الجامعات معترفه ومعتمده وهاي بعد شغله مهمه..
فنصيحة شف المكان او الولاية اللي تحس انك رح بترتاح فيها وشيك على الجامعة اللي ساير لها اذا معتمدة او لا وتوكل على الله ولاتنسى بعد ان في ناس بنفس تخصصك متخرجه من جامعات بباكستان او مصر وجفهم ماشاء الله شغالين بشركات وماسكين مناصب وطبعا مافي اي وجه مقارنه بينهم وبين امريكا بس مثل ماقلت يعتمد ع توفيق من الله واعتماد الجامعة دوليا والمعدل العالي وبس
ملاحظة.. الجامعات اللي تكلمت عنها اهيا States university مب كليات او معاهد
Fahad 92 7 "
February 5th, 2012, 05:03 PM
السلام عليكم أخوااني
أنا حاابه أكمل مآآستر في تخصص Clinical Nutrition
أحتااج أحد يساعدني في الجامعات ،، الله يسعدكم
أنا الترم داا نآزلة تدريب عملي و حاتخرج بإذن الله ،، و نآوية أقدم على بعثة و أنا معايا قبول عشان ما اتعب
بس انا مييح (أبيض يا فل) ،، ما أعرف و لا أي حاجة غير من اللي باقرأه في المنتدى هناا
سآآعدوني بلييز
والله يشفيه و يعافيه أبو أجوآآن و إن شاء الله يقووم بالسلامة يارب
وما يشوف أي مكروه قادر يا كريم و يخليه لهم
ala2.a7mad 7 "
February 7th, 2012, 06:17 PM
اختي جوان الله ييسر عليك ويخليلك الوالد يارب ويشفيه لك
انا حابه جامعه تكون قويه بس موصعبه والمدينه رخيصه ووعدد العرب قليل
ومشكوره حبيبتي
```LOoOLOoO``` 7 "
February 7th, 2012, 08:42 PM